wickkiey/tamil-wikipedia-chunked huggingface dataset:
# க. தணிகாசலம்

## கலை இலக்கியத் தடத்தில்

தேசிய கலை இலக்கியப் பேரவையின் தோற்றத்திலிருந்து அதன் இணைச்செயலாளராக நீண்டகாலம் இருந்து அதன் உயிர்நாடியாக் செயற்பட்டவர். போர்க்காலத்திலும் இடம்பெயராமல் புலம்பெயராமல் தாயகம் இதழை நெருக்கடியான காலத்திலும் கொண்டுவந்ததில் அவரது உழைப்பே முதன்மையாக இருக்கின்றது.
90களில் யாழ்ப்பாணத்தில் பல்வேறு இலக்கிய அமைப்புக்களை ஒன்றுபடுத்தும் விதத்தில் செங்கையாழியான், செம்பியன் செல்வன், உடுவில்அரவிந்தன் போன்ற பலபடைப்பாளிகளுடன் இணைந்து எழுத்தாளர் ஒன்றியம் அமைப்பு உருவாக்கத்தில் பங்குகொண்டு செயலாற்றியவர்.
தேசிய கலை இலக்கியப் பேரவையின் இணை அமைப்பாக சமூகவிஞ்ஞான படிப்புவட்டத்தின் உருவாக்கத்தில் முன்னின்று நெருக்கடியான காலகட்டத்திலும் இளந்தலைமுறையினர் மத்தியில் தூரநோக்குச் சிந்தனையை விதைத்து கருத்துரை விவாதம் மூலம் புதிய மாற்றத்தை உருவாக்கும் முனைப்பில் செயற்பட்டவர். இன்றும் செயற்படுபவர்.
# க. தணிகாசலம்

## வெளிவந்த நூல்கள்

- பிரம்படி (சிறுகதைத் தொகுப்பு)
- கதைமுடியுமா? (சிறுகதைத் தொகுப்பு)
- வெளிப்பு (கவிதைத் தொகுப்பு)
# மகுரியா

**மகுரியா** (நுபியன்: , *Dotawo*; கிரேக்கம்: , *Makouria*; , *al-Muqurra*) இராச்சியம் அமைவிடம் தற்போதைய தெற்கு எகிப்து மற்றும் வடக்கு சூடான் பகுதியில் அமைந்திருந்தது. இந்த இராச்சியம் நைல் நதியின் கரையோரம் அமைந்த ஒரு முடியாட்சி பகுதி ஆகும். இதன் தலைநகரம் டங்கோலா ஆகும்.
# மகுரியா

## எழுச்சி

6 ஆம் நூற்றாண்டு பிற்பகுதியில் கிருத்துவ மத மாற்றத்திற்கு பிறகு இந்த இராச்சியம் எழுச்சி அடைந்தது. ஆனால் 7 ஆம் நூற்றாண்டு பகுதியில் இஸ்லாம் இராணுவ படை எகிப்து நாட்டில் காலூன்றியது. 651 ஆம் ஆண்டு அரபு படை மகுரியாவைத் தாக்கியது. ஆனால் மகுரியாவின் பதில் தாகுதல் அவர்களை தடுத்து நிறுத்தி சமாதான உடன்படிக்கைக்கு வித்திட்டது. இது 13 ஆம் நூற்றாண்டு வரை இரு தரப்பினரும் அமைதியாக இருக்க உதவியது. 7 ஆம் நூற்றாண்டு பகுதியில் மகுரியா இராச்சியம் தனது அன்டை இராச்சியங்களான வடக்கே நோபாடியாவுடனும், தெற்கே அலோடியாவுடனும் நல்லுறவை பெற்று பலமான இராச்சியமாக இருந்தது.
# மகுரியா

## கலை வளர்ச்சி

9-11 ஆம் நூற்றாண்டு பகுதியில் மகுரியா அபார வளர்ச்சி கண்டது. இந்த காலகட்டத்தில் கலாச்சாரம், மொழி, கட்டடக்கலை, சுவர் ஓவியக்கலை முதலியன வளர்ச்சி கண்டது.
# மகுரியா

## வீழ்ச்சி

எகிப்தியர்களின் ஆக்ரோசமான தாக்குதல், இஸ்லாமிய இனக்குழுக்களின் ஊடுருவல் மற்றும் கொள்ளைநோய் தாக்குதலால் 13 மற்றும் 14 ஆம் நூற்றாண்டு பகுதியில் மகுரியா இராச்சியம் வீழ்ச்சி அடைந்தது. 1365 ஆம் ஆண்டு நடைபெற்ற உள்நாட்டு போர் மூலம் இராச்சியதின் தென் பகுதியை இழந்தது. தலைநகரான டங்கோலா அழிக்கப்பட்டது. 1560 ஆண்டு பகுதியில் உதுமானியப் பேரரசு ஆட்சியின் கீழ் இப் பகுதி வந்தது. இதனால் இங்கு இஸ்லாம் மத மாற்றம் ஏற்பட்டது.
# 2019 ஆசியத் தடகளப் போட்டிகள்

**2019 ஆசியத் தடகளப் போட்டிகள்** (*2019 Asian Athletics Championships*) என்பது 23 ஆவது முறையாக நடைபெறுகின்ற ஆசிய தடகள போட்டிகளைக் குறிக்கின்றது. இப்போட்டிகள் 2019 ஆம் ஆண்டு ஏப்ரல் 21 முதல் ஏப்ரல் 24 வரை கத்தார், தோகா நகரில் நடைபெற்றன. இப்போட்டியில் 18 ஆசிய நாடுகளைச் சேர்ந்த சுமார் 2,400 வீரர்கள் பங்கேற்றனர். இருபத்து மூன்றாவது ஆசிய விளையாட்டுப் போட்டிகளில் 21 வகையான விளையாட்டுகள் போட்டிக்காக இடம்பெற்றன.  
முன்னதாக 22 ஆவது ஆசிய தடகள போட்டிகள் இந்தியாவின் புவனேசுவரம் நகரில் நடந்து முடிந்தன. நடைபெற்ற நிறைவு விழாவில் ஆசிய தடகள சங்கத்தின் தலைவர் தாலன் அல் அகமது இவ்வமைப்பின் கொடியை அதிகாரப்பூர்வமாக கத்தார் ஒலிம்பிக் குழுவின் பொதுச் செயலாளரும், கத்தார் தடகள கூட்டமைப்பின் தலைவருமான தானி அப்துல்ரகுமான் அல் குவாரியிடம் ஒப்படைத்திருந்தார். காலிபா அனைத்துலக விளையாட்டு அரங்கத்தில் 23 ஆவது ஆசிய தடகளப் போட்டிகள் நடைபெறும் என அறிவிக்கப்பட்டது. மேலும் இதே அரங்கில் 2019 ஆம் ஆண்டு நடைபெறவுள்ள உலக தடகள சாம்பியன் போட்டிக்கு ஒரு முன்னோட்டமாகவும் இப்போட்டிகள் கருதப்பட்டன.
# 2019 ஆசியத் தடகளப் போட்டிகள்

## பங்குபெற்ற நாடுகள்

-
-
-
-
-
-
-
-
-
-
-  
-
-
-
-
-
-
-
-
# 2019 ஆசியத் தடகளப் போட்டிகள்

## விளையாட்டுக்கள்

அதிகாரபூர்வமாக 21 விளையாட்டுக்கள் இடம்பெற்றன. அவை:
- 100 மீ ஓட்டம்
- 200 மீ ஓட்டம்
- 400 மீ ஓட்டம்
- 800 மீ ஓட்டம்
- 1500 மீ ஓட்டம்
- 5000 மீ ஓட்டம்
- 10000 மீ ஓட்டம்
- 100 மீட்டர்*4 தொடர் ஓட்டம்
- 400 மீட்டர்*4 தொடர் ஓட்டம்
- 3000 மீட்டர்கள் பலதடை ஓட்டம்
- வட்டெறிதல் (விளையாட்டு)
- சம்மட்டி எறிதல்
- உயரம் தாண்டுதல்
- நீளம் தாண்டுதல்
- மும்முறை தாண்டுதல்
- தடை தாண்டும் ஓட்டம்
- தடியூன்றி தாண்டுதல்
- குண்டெறிதல்
# 2019 ஆசியத் தடகளப் போட்டிகள்

## மொத்தப் பதக்கங்கள்

- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 43
- வெள்ளிப் பதங்களின் எண்ணிக்கை - 43
- வெண்கலப் பதங்களின் எண்ணிக்கை - 43
- மொத்தப் பதக்கங்கள் - 423
# பிரான்சிஸ் ஜெனம்

**அ.பிரான்சிஸ் ஜெனம்** (1941-2017) ஈழத்து மேடை நாடக, திரைப்பட நடிகர், நாடக இயக்குநர்  
ஈழத்தின் புகழ்பூத்த நாடகக் கலைஞர்களுள் முதன்மையானவர். பல்லாயிரம் பார்வையாளர் கண்ணூறுபட்ட கலைஞன். நாடக அரங்கக் கல்லூரியின் களம் பயில் முன்னவராய், பயிற்சிப் பட்டறையின் உடல், குரல் விந்தைகளின் வெளிப்பாட்டு வித்தகர். பல பத்து நாடகக் கலை வல்லுனர்களின் கடாட்சத்துக்காட்பட்ட புடம் போட்ட நடிகன்.
# பிரான்சிஸ் ஜெனம்

## வாழ்க்கைச் சுருக்கம்

கத்தோலிக்க சமயக் குடும்பத்தில் சில்லாலையில் அல்பிறெட், முத்தம்மா தம்பதிகளுக்கு முதல் மகனாக 1941.03.08ம் திகதி பிறந்தார். சில்லாலை றோமன் கத்தோலிக்க தமிழ்க் கலவன் பாடசாலையில் தனது ஆரம்பக் கல்வியைப் பயின்றார். ஜெனத்தின் தாயார் முத்தம்மாவுடன் தந்தையார் அல்பிறென் புகையிலை வியாபாரத்துக்காக தென்னிலங்கையில் 'பியகம' என்ற சிங்களக் கிராமத்தில் குடிபெயர்ந்தனர். அங்கே சிங்களமொழிமூலம் மூன்றுவகுப்புகள் கல்விபயின்றார். தாயார் முத்த்மா ஜெனத்தின் பதின்ம வயதில் மரிக்கவும் யாழ்ப்பாணம் கொய்யாத்தோட்டத்தில் வந்து தந்தையார் அல்பிறட் பிள்ளைகளுடன் குடியேறினார். பின்னர் யாழ்ப்பாணம் புனித பத்திரிசியார் கல்லூரியில் (சென்.பற்றிக்ஸ்) ஜெனம் இணைந்து கொண்டார். அங்கு அவர் டபிள் புறொமோசனில் வகுப்பேற்றப்பட்டுத் தனது கல்வியைத் தொடர்ந்தார்.
அதன் பின்னர் ஜெனம் யாழ். கடற்கரை வீதியில் அமைந்துள்ள கூட்டுறவுத் துறையில் கல்விபயின்றார். தொடர்ந்து யாழ் நீதிமன்றுக்கு அருகில் 1ம் குறுக்குத் தெருவில் அமைந்த லங்கா சமசமாஜக் கட்சியின் வடபிரதேச செயலாளராகவும் யாழ் மாநகர சபை உறுப்பினராகவும் ஆரம்ப வகுப்புகளுக்கு குடியியல் புத்தகங்களை எழுதியவருமான அரியாலை அருளம்பலம் விஸ்வநாதன் என்பவரின் அலுவலகத்தில் வகுப்புத் தொழிலாளர் சங்கத்தின் பொறுப்புகளை நிர்வகிக்கும் எழுத்தராக 1983வரை 25 வருடங்களாக ஊழியம் புரிந்தார். தென்னிலங்கை இடதுசாரித் தலைவர்கள் தொடர்பும் காங்கேசன்துறை துறைமுகத்திலும், குருநகர் துலையிலும் பணிபுரிந்த தொழிலாளர்களின் உறவும் ஊடாட்டமும் ஜெனத்துக்கிருந்தது.
1961ல் நாவலர் வீதி, அரியாலையில் வசித்த 'ராணி' என அழைக்கப்படும் மேரி வயலற்ராணி என்பவரை மணம்புரிந்தார். ஆண் மகனையும் ஒரு பெண்பிள்ளையையும் பெற்றெடுத்தனர். மகளின் மூன்று பிள்ளைகளான பேரப்பிள்ளைகளுடனும் மனைவி, மருமகன் ஜேசுதாசன் ஆகியோருடன் வத்தளையில் வாழ்ந்துவந்தார் ஜெனம்.
# பிரான்சிஸ் ஜெனம்

## மேடை நாடக நடிகராய்

1951ல் பத்தாவது வயதில் பாடசாலையில் 'ஜூடித்' நாடகத்தில் விவிலியப் பெண் பாத்திரத்தில் நடித்தார். தொடர்ந்து ஜெனம் நடித்த நாடக களங்கள்: சில்லாலை றோ.க.பாடசாலை, புனித பத்திரிராசியர் கல்லூரி, கொய்யாத் தோட்டத்தில் இயங்கிய 'பி. எஸ் கலாமன்றம்', ஓரியன்ஸ் நுண் கலை- விளையாட்டுக் கழகம், திருநெல்வேலி 'அரங்கத்தார்' நாடகக் குழு, வண்ணை கலைவாணர் நாடக மன்றம், மானிப்பாய் மறுமலர்ச்சி மன்றம், அரியாலை நாடக மன்றம், குருநகர் றெக்கிளமேசன் சனசமூக நிலையம், சுண்டுக்குளி நவரச நாட்டுக் கூத்து கலாமன்றம், நாடக அரங்கக் கல்லூரி, தேசிய கலை இலக்கியப் பேரவை, தமிழ் நாட்டில் நாராய் நாராய் நாடகப் பயணம், திருமறைக் கலாமன்றமும் ஐரோப்பிய நாடுகளும்.
ஜெனம் என்ற நாடக நடிகர் மக்கள் கலைஞராக மலர்ச்சி பெற்றாரெனில், தன் சுய அடையாளப் பிரமைக்குள் மூளாது தான் வாழும் சமூகத்திலுள்ள இனத்தவர், மதத்தவர், பால்நிலையினர், சாதியினர், பிரதேசத்தவர் என்ற குறுகிய எல்லைகள் கடந்து நின்ற கலைஞர் என்பதால் அவர் மக்கள் கலைஞர் ஆக முதிர்ச்சி பெற்றார். அரங்க வெளியில் நடிப்பின் மோடியே பெருமளவில் புத்தாக்கம் செய்து விடுவதன் மூலம் நடிப்பின் இலக்கணத்தைக் கண்டு கொண்டார்.
'எந்தையும் தாயும்' நாடகத்தில் சங்கரப்பிள்ளையாக உருமாறிய நடித்தார். நடிப்பது சுலபம். நடிக்காமல் வெறுமையாகப் பார்ப்பதும், முகச் சுருக்கங்களின்றியே படர விடும் நடியாத நடிப்பு மிகக் கடினம். அதனையே ஜெனம் செய்து காட்டினார். இதுவே ஜெனத்தின் நடிப்புத் திறன். 'பொறுத்தது போதும்' நாடகம் ஜெனத்தின் 'சம்மாட்டியார்' பாத்திரம். இந்தப் பாத்திரத்தில் நடித்தமைக்கு அவருக்கு ஜனாதிபதி விருது வழங்கப்பட்டது. எள்ளல், துள்ளல், ஆடல் கண்வீச்சுடன் வக்கிரத்தை வெளிப்படுத்துமாறு ஜெனம் காட்சிப்புலத்தை நம்பகத்தன்மை குலையாமல் வெளிப்படுத்தியமை பார்வையாளர் மத்தியில் 'சம்மட்டி' என்ற பாத்திரத்தின் கொடூரத்தை வெளிப்படுத்தின.
'கந்தன்கருணை' நாடகத்தில் நாரதராக காத்தான் கூத்திலமைந்த நவீனமோடியும், 'சங்காரத்தில்' வடமோடி கூத்துமோடியில் ஆடிப்பாடுவதும், 'கோடை'யில் பாநாடக யதார்த்த மோடியிலும், 'வெறியாட்டில்' பாநாடக பாவின மோடியிலும், 'பொறுத்தது போதும்' நாடகத்தில் தென்மோடி நாட்டாரிசையிலமைந்த நவீன மோடியிலும் நடித்துப் பாராட்டுப் பெற்ற ஜெனம் என்றும் நடிப்பின் இலக்கணமாகத் திகழ்வார்.
தான் வரித்துக்கொண்ட கதாபாத்திரத்தின் உளவியல், சமூகவியல், நடைத்தைக் கோலம் போன்ற பிற பல்துறை அவதானிப்பில் தன்னைப் புடம்போட்டு நடிக்கும் கதாமாந்தரினை உருவாக்கி புதிதாகக் கட்டியெழுப்புவதனூடாக அப்பாத்திரத்தின் வகிபாகத்தை நன்கு வெளிப்படுத்தியவர்
ஜெனம்.
# பிரான்சிஸ் ஜெனம்

## சினிமா நடிகராய்

1968 ஆம் ஆண்டில் ஏ.இரகுநாதன் தயாரிப்பில் அருமை நாயகம் இயக்கத்தில் ஈழத்தின் நான்காவது திரைப்படமாக வெளிவந்த 'நிர்மலா' திரைப்படத்தில் நடித்தார்.1978இல் வெளிவந்த 'தெய்வம் தந்த வீடு' திரைப்படத்தில் நடித்தார். மேலும் 1978இல் செங்கையாளியானின் 'வாடைக்காற்று' திரைப்படத்தில் பிலேமினாவின் தந்தை பாத்திரத்தில் நடித்தார். தொடர்ந்து வீ.எம். குகராஜாவின் கதைவசனம் நெறியாள்கையில் 'கதை இதுதான்' வீடியோ திரைப்படத்தில் நடித்தார்.
# பிரான்சிஸ் ஜெனம்

## மறைவு

நடிப்பால் கவர்ந்தவர் 2017 இல் மறைந்தார்
- 'மக்கள் கலைஞர் நாடகர் அ. பிரான்சிஸ் ஜெனம்' - சோ. தேவராஜா - 'தாயகம்' 93வது இதழ் ஏப்ரல் 2018
# புளியம்பட்டி (பர்கூர்)

**புளியம்பட்டி** (PULIYAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# புளியம்பட்டி (பர்கூர்)

## அமைவிடம்

பர்கூர் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.
# புளியம்பட்டி (ஊத்தங்கரை)

**புளியம்பட்டி** (PULIYAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# புளியம்பட்டி (ஊத்தங்கரை)

## மக்கள் வகைப்பாடு

கீழ்குப்பம் ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 242 கிலோமீட்டர் தொலைவிலும் உள்ளது.
2011 ஆண்டு மக்கள் கணக்கெடுப்பின்படி இக்கிராமத்தில் 282 வீடுகள் உள்ளன. கிராமத்தின் மொத்த மக்கள் தொகையானது 1291 ஆகும். இதில் ஆண்கள் எண்ணிக்கை 651, பெண்களின் எண்ணிக்கை 640 என உள்ளது. மக்களின் கல்வியறிவு விகிதமானது 61.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# புளியம்பட்டி (போச்சம்பள்ளி)

**புளியம்பட்டி** (PULIYAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# புளியம்பட்டி (போச்சம்பள்ளி)

## மக்கள் வகைப்பாடு

இந்த ஊரானது போச்சம்பள்ளியில் இருந்து 15 கிலோமீட்டர் தொலைவும். மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும் உள்ளது.
2011 ஆண்டு மக்கள் கணக்கெடுப்பின்படி இக்கிராமத்தில் 953 வீடுகள் உள்ளன. கிராமத்தின் மொத்த மக்கள் தொகையானது 3,972 ஆகும். இதில் ஆண்கள் எண்ணிக்கை 2,128, பெண்களின் எண்ணிக்கை 1,844 என உள்ளது.
# பி. பி. உம்மர் கோயா

**பி. பி. உம்மர் கோயா** (*P. P. Ummer Koya* ) என்பவர் அரசியல்வாதி, காந்தியவாதி, சுதந்திர போராட்ட வீரர் மற்றும் கல்வியாளர் என்ற பண்முகங்கொண்ட ஓர் இந்தியர் ஆவார். கேரள அரசின் இரண்டாவது கல்வி அமைச்சராக பட்டம் தாணு பிள்ளை தலைமையின் கீழ் இவர் செயல்பட்டார். பின் ஆர்.சங்கர் அரசின் கீழ் பொதுத்துறை அமைச்சராக இருந்தார்.
# பி. பி. உம்மர் கோயா

## பொது வாழ்க்கை

கோழிக்கோடு என்னும் ஊரில் பிறந்தார். இந்திய தேசிய காங்கிரசு கட்சியின் மூலம் பொது வாழ்க்கையில் ஈடுபட்டார். மலபார் பிரதேச காங்கிரசு கட்சியின் வளர்ச்சியில் முக்கியப் பங்கு வகித்தார். எனவே 1952 ஆம் ஆண்டில் உமர் மலபார் இளைஞர் காங்கிரசு கட்சியின் ஒருங்கிணைப்பாளராக நியமிக்கப்பட்டார். பின் இரண்டு ஆண்டுகள் கழித்து தமிழ்நாடு சட்ட மேலவை பதவிக்கு தேர்ந்தெடுக்கப் பட்டார். 1960 ஆண்டு தேர்தலில் மஞ்சேரி தொகுதியில் இந்திய தேசிய காங்கிரசு வேட்பாளராக போட்டியிட்டு கேரள சட்டப் பேரவை உறுப்பினராகத் தேர்ந்தெடுக்கப்பட்டார்.  
கோயா கல்வித் துறை அமைச்சராக பட்டம் தாணு பிள்ளை அரசின் கீழ் 1960 ஆம் ஆண்டு செப்டம்பர் மாதம் முதல் 1962 ஆண்டு வரை செயல்பட்டார். ஆர். சங்கர் தலைமையில் பொதுப்பணித்துறை அமைச்சராக 1962 ஆம் ஆண்டு செப்டம்பர் மாதம் முதல் 1964 ஆம் ஆண்டு செப்டம்பர் மாதம் வரை செயல்பட்டார். மேலும் இவர் கேரள பிரதேச காங்கிரசு குழுவின் துணைத்தலைவராக பணிபுரிந்தார். கோயா கேரள பொதுத் துறை குழுவின் உறுப்பினராகவும் இருந்தார்.
# பி. பி. உம்மர் கோயா

## பி.பி. உமர் கோயா விருதுகள்

பி.பி. உமர் கோயா அறக்கட்டளை , கோழிக்கோடு
நிறுவனம் அவர் பெயரில் உமர் கோயா விருதுகள் வழ்ங்கியது. இவ் விருது பெற்ற முக்கியமானவர்கள் நீதிபதி.பி.கே. சாம்சுத்தின் 2007 ஆம் ஆண்டும், சுதந்திரப் போராட்ட வீரர் கே. இ. மாமென் 2008 ஆம் ஆண்டும் , மற்றும் சமூக சேவகரும் சுற்றுச்சூழல் ஆய்வாளரான எ. அச்சுதன் 2009 ஆம் ஆண்டு பெற்றனர்.  
கோயா 2000 ஆம் ஆண்டு டிசம்பர் 21 ஆம் நாள் காலமானார். அவருக்கு கேரள சட்டமன்றம் சார்பாக இரங்கல் தெரிவிக்கப்பட்டது.
# பீனா தாஸ்

**பீனா தாஸ்** (1911-1986) என்பவர் வங்காளத்தைச் சேர்ந்த ஒரு இந்திய புரட்சியாளர் மற்றும் தேசியவாதியும் ஆவார்.
# பீனா தாஸ்

## வாழ்க்கை

### குடும்பம்

இவர் நன்கு அறியப்பட்ட பிரம்ம சாமாஜ ஆசிரியரான பெனி மாதாப் தாஸ் மற்றும் சமூக சேவகரான சரளா தேவி ஆகியோரின் மகளாவார். இவரது அக்காளான கல்யாணி தாஸ் (பட்டாச்சார்யா) ஒரு விடுதலைப் போராட்ட வீராங்கனை ஆவார்.
# பீனா தாஸ்

## வாழ்க்கை

### பள்ளி மற்றும் கல்லூரி

இவர் செயின்ட் ஜான்ஸ் மகளிர் மேல்நிலைப் பள்ளி மாணவி ஆவார். மேலும் இவர் பெத்துன் கல்லூரி மாணவியும் ஆவார்.
# பீனா தாஸ்

## வாழ்க்கை

### இந்திய விடுதலைப் போராட்டத்தில் கலந்துக் கொள்ளுதல்

பீனா தாஸ் கொல்கத்தாவில் இருந்த பெண்களுக்கான ஒரு அரை புரட்சிகர அமைப்பான *சத்ரி சங்கத்தின்* உறுப்பினராக இருந்தார். 1932 பிப்ரவரி 6 ஆம் நாள் கல்கத்தா பல்கலைக்கழகத்தின் மாநாட்டு மண்டபத்தில் நடந்த ஒரு விழாவில் கலந்து கொள்ளவந்த வங்காள ஆளுநர் ஸ்டான்லி ஜாக்சனை படுகொலை செய்ய முயன்றார். இவரிடம் இருந்த கைத்துப்பாக்கியானது மற்றொரு சுதந்திரப் போராளியான கமலா தாஸ் குப்தாவால் வழங்கப்பட்டது . இவர் ஐந்து முறை ஆளுநரை நோக்கிச் சுட்டார், ஆனால் அந்த முயற்சி தோல்வியில் முடிவடைந்தது. இந்தக் குற்றத்துக்காக இவருக்கு ஒன்பது ஆண்டுகள் கடுங்காவல் தண்டனை விதிக்கப்பட்டது.  
தன் விடுதலைக்குப் பிறகு 1939 ஆம் ஆண்டின் தொடக்கத்தில், தாஸ் காங்கிரசு கட்சியில் இணைந்தார். 1942 வெள்ளையனே வெளியேறு இயக்கத்தில் கலந்து கொண்டு, 1942 முதல் 45 வரை மீண்டும் சிறையில் இருந்தார். 1946-47 வரை, வங்காள மாகாண சட்டமன்ற உறுப்பினராகவும், 1947-51இல் மேற்கு வங்காள சட்டமன்ற உறுப்பினராகவும் இருந்தார். 1947 ஆம் ஆண்டு இந்திய விடுதலை இயக்க செயற்பாடாடாளரான, யுகாந்தர் அமைபில் இருந்த ஜதீஷ் சந்திர பவுமிக் என்பவரைத் திருமணம் செய்து கொண்டார்.  
இவரது சகோதரியான கல்யாணி பட்டாச்சார்ஜி எழுதிய *பெங்காள் ஸ்பீக்ஸ்* என்ற நூலை *(1944 இல் பிரசுரிக்கப்பட்டது)* இவருக்கு அற்பணித்தார்.  
சுதந்திர போராட்ட வீராங்கனையான சுஹாசினி கங்குலி இவரது நண்பர்.
# பீனா தாஸ்

## வாழ்க்கை

### விருது

இவரது சமூகப் பணிகளுக்காக 1960 களில் இவருக்கு பத்மசிறீ விருது அளிக்கப்பட்டது.
# பீனா தாஸ்

## இறப்பு

இவரது கணவர் இறந்த பிறகு, ரிசிகேசில் தனியாக வாழ்ந்துவந்தவர், பிறருக்கு யாரென்றே தெரியாமல் இறந்துபோனார். 1986 திசம்பர் 26, அன்று சாலையோரத்திலிருந்து இவரது உடல் மீட்கப்பட்டது. இவரது உடலானது இப்பாதையில் வந்தவர்களால் கண்டுபிடிக்கப்பட்டு, காவல் துறைக்கு தகவல் தெரிவிக்கப்பட்டது. இது யாருடைய உடல் என்பதை அடையாளம் காண ஒரு மாத காலம் ஆனது.
# பீனா தாஸ்

## படைப்புகள்

பீனா தாஸ் வங்காள மொழியில் இரண்டு சுயசரிதை படைப்புகளை எழுதியுள்ளார் அவை: *ஸ்ரீநிகல் ஜங்கர்* மற்றும் *பிட்ரிதன்* .
# கொத்தடிமை முறை (இந்தியா)

நடைமுறையில் உள்ள நாடுகளில் இந்தியாவும் ஒன்று.]]
இந்தியாவில் **கொத்தடிமை முறை** (*Debt bondage in India*)1976 ஆம் ஆண்டு சட்டபூர்வமாக ஒழிக்கப்பட்டது. ஆனால் அந்தச் சட்டம்அரசாங்கத்தால் பலமாக அமல்படுத்தப்படாததால் கொத்தடிமை முறை இன்றும் நடைமுறையில் உள்ளது. கொத்தடிமைக் கூலி என்னும் முறை கடன் கொடுப்பவருக்கும்வாங்குபவருக்கும் இடையேயான கடுமையான பணம் மற்றும் சக்தி ஏற்றத்தாழ்வுகள் காரணமாக உருவாயிற்று. கடன் வாங்கியவர் கடனை அடைக்க இயலாமல் அடிமை போன்ற சுரண்டலுக்கு உள்ளவார். இப்படிப்பட்ட சுரண்டலுக்கு வழிவகுக்கும் கடன் மற்றும் தொழிலாளர் ஒப்பந்தங்கள் இதில் பிணைந்து ஈடுபடுகிறது. அத்துடன் தொண்டு நிறுவனங்களும் அரசு அலுவலகங்களும் தொழிலாளர் சட்டங்களை அமலாக்குவதற்கும் கொத்தடிமைக் கூலிகளை மீட்டு மறுவாழ்வளிப்பதற்காக செய்து கொண்டிருக்கும் பணிகளும் தான் இந்தியாவில் அடிமை தொழிலாளர்களின் குறைப்பிற்கு பங்களித்ததாகத் தெரிகிறது. இருப்பினும், சர்வதேசத் தொழிலாளர் அமைப்பால் வழங்கப்பட்ட ஆய்வுக் கட்டுரைகளின்படி, இந்தியாவில் கொத்தடிமை முறையை ஒழிப்பதில் இன்னும் பல தடைகள் உள்ளதாகத் தெரிகிறது.
# கொத்தடிமை முறை (இந்தியா)

## கொத்தடிமை முறை

சித்தார்த் காரா என்பவரின் மதிப்பீட்டின்படி, உலகில் பிணைக்கப்பட்ட தொழிலாளர்கள் அல்லது கொத்தடிமைகள் 84 முதல் 88% தெற்காசியாவில் தான் உள்ளனர். இந்தியாவில் கடன் அடிமைத்தனம் விவசாயப் பகுதிகளில் மிகவும் அதிகமாக உள்ளது. சிறு கடன்களை வாங்கிய விவசாயிகள், வருடத்திற்கு 100% கடனைத்தாண்டிய வட்டி செலுத்துகிறார்கள். இந்தக் குழந்தைகள் கடன் அடிமைத்தனத்துடன் பிணைக்கப்படும்போது நீண்டகால முதலாளித்துவ-அடிமை உறவு உருவாகிறது. குறைந்தபட்சம் அல்லது ஊதியம் இல்லாத இந்த அடிமைத்தன வேலை கடன் அடைத்து தீர்ப்பதற்காக வாழ்நாள் முழுவதும் நீடிக்கவும் செய்கிறது.
# கொத்தடிமை முறை (இந்தியா)

## மதிப்பீடு

பிரச்சனையின் மதிப்பீடுகள் வேறுபடுகின்றன. 1993-ன் அதிகாரப்பூர்வ புள்ளிவிவரங்கள் 251,000 பிணைக்கப்பட்ட தொழிலாளர்கள் உள்ளதாக மதிப்பிட்டது, ஆனால் பந்துவா முக்தி மோர்சா 20 மில்லியன் கொத்தடிமைகள்உள்ளனர் என்கிறது. 2003 ஆம் ஆண்டு மனித உரிமைகள் கண்காணிப்பகத்தின் ஆய்வு, பட்டுத் தொழிற்துறையில் கொத்தடிமை குழந்தைத் தொழிலாளர்கள்இருக்கிறார்கள் எனும் ஒரு பெரிய பிரச்சனையை வெளியிட்டது.
# கொத்தடிமை முறை (இந்தியா)

## பங்களிப்புக் காரணிகள்

என ஆசிரியரும் கல்வியாளருமான சித்தார்த் காரா நம்புகிறார்.
# ரங்கம்பட்டி

**ரங்கம்பட்டி** (Rengampatti) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643218. இந்த ஊரானது அ. மல்லபுரம் ஊராட்சிக்கு உட்பட்டது.
# ரங்கம்பட்டி

## அமைவிடம்

இவ்வூரானது தாவட்டத் தலைநகரான தருமபுரியில் இருந்து 26 கிலோமீட்டர் தொலைவிலும், பாலக்கோட்டில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 294 கிலோமீட்டர் தொலைவிலும் உள்ளது.
# ரங்கம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 163, மொத்த மக்கள் தொகைகள் 637 ஆகும். இதில் 338 ஆண்களும், 299 பெண்களும் அடங்குவர்.
# சோனரஅள்ளி

**சோனரஅள்ளி** (SONARAHALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# சோனரஅள்ளி

## மக்கள்வகைப்பாடு

இந்த ஊரானது போச்சம்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 32 கிலோமீட்டர் தொலைவிலும், உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,324 வீடுகள் உள்ளன. கிராமத்தின் மொத்த மக்கள் தொகையானது 5,457 ஆகும். இதில் ஆண்கள் எண்ணிக்கை 2,785, பெண்களின் எண்ணிக்கை 2,672 என உள்ளது.
# வடமளம்பட்டி

**வடமளம்பட்டி** (VADAMALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# வடமளம்பட்டி

## மக்கள்வகைப்பாடு

பர்கூர் ஊராட்சி ஒன்றியத்துக்கு உட்பட்ட இந்த ஊரானது பர்கூரில் இருந்து 24 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 255 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1766 வீடுகள் உள்ளன. கிராமத்தின் மொத்த மக்கள் தொகையானது 7063 ஆகும். இதில் ஆண்கள் எண்ணிக்கை 3558, பெண்களின் எண்ணிக்கை 3505 என உள்ளது. மக்களின் கல்வியறிவு விகிதமானது 65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வாடமங்கலம்

**வாடமங்கலம்** (VADAMANGALAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# வாடமங்கலம்

## மக்கள்வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 34 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 424 வீடுகள் உள்ளன. கிராமத்தின் மொத்த மக்கள் தொகையானது 1703 ஆகும். இதில் ஆண்கள் எண்ணிக்கை 888, பெண்களின் எண்ணிக்கை 815 என உள்ளது. மக்களின் கல்வியறிவு விகிதமானது 63.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வெப்பாலம்பட்டி (கிருஷ்ணகிரி)

**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# வெப்பாலம்பட்டி (கிருஷ்ணகிரி)

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது.
# அமினோபாசுபோனேட்டு

**அமினோபாசுபோனேட்டுகள்** *(Aminophosphonates)* என்பவை (RO)<sub>2</sub>P(O)CR'<sub>2</sub>NR"<sub>2</sub>. என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு சேர்மங்களாகும் அமினோ அமிலங்களின் கட்டமைப்பை ஒத்த வரிசைச் சேர்மங்கள் என இவை வகைப்படுத்தப்படுகின்றன. அமினோ அமிலங்களில் உள்ள கார்பாக்சிலிக் மையம் அமினோபாசுபோனேட்டுகளில் பாசுபோனிக் அமிலம் அல்லது தொடர்புடைய குழுக்களால் இடப்பெயர்ச்சி செய்யப்பட்டிருக்கும் . அமினோ அமிலங்களின் எதிர்ப்பு மருந்தாக இவை அமினோ அமிலங்களின் வளர்சிதை மாற்றத்தில் நொதிகளை எதிர்ப்பதில் பங்கேற்கின்றன. எனவெ செல்களின் உயிர்வினையியல் நடவடிக்கைகளை பாதிக்கின்றன.  
நுண்ணுயிர் எதிர்ப்பிகள், செடி வளர்ச்சி ஒழுங்குமுறை அல்லது நரம்பணு பண்பேற்றம் போன்றவற்றுக்கும் இந்த விளைவுகள் நீட்சியடையலாம். அவை ஈந்தணைவிகளாக செயல்படலாம். அமினோபாசுபோனேட்டுகளுடன் கன உலோகங்கள் சேர்ந்து உருவாகும் அணைவுச் சேர்மங்கள் மருத்துவப் பயன்களுக்காக ஆராயப்படுகின்றன  
:  
பாசுபேட்டுகளைக்காட்டிலும் பாசுபோனேட்டுகளை நீராற்பகுப்பது மிகவும் கடினமாகும்..
# அமினோபாசுபோனேட்டு

## தயாரிப்பு

இமீன்களுடன் பாசுபரசு அமிலம் சேர்த்து வினைபுரியச் செய்யும் புதோவிக் வினை அல்லது கபாச்னிக்-பீல்ட்சு வினையின் மூலம் பெரும்பாலும் அமினோபாசுபேனேட்டுகள் தயாரிக்கப்படுகின்றன. பொதுவாக டைபீனைல்பாசுபைட்டு போன்ற பாசுபரசு அமிலத்தின் எசுத்தர்கள் இவ்வினையில் ஈடுபடுத்தப்படுகின்றன. ஏனெனில் இவை மருத்துவப் பயன்பாடுகளைக் கொண்டுள்ளவையாகும். இத்தகைய சேர்க்கை வினைகள் நிகழ்வதைத் தூண்டும் வகையில் சமச்சீரற்ற புதிய முறைகள் உருவாக்கப்படுகின்றன .
# வெப்பாலம்பட்டி (கெலமங்கலம்)

**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியம், தொட்டதிம்மன அள்ளி ஊராட்சிக்கு உட்பட்ட ஒரு சிற்றூர் ஆகும்.
# வெப்பாலம்பட்டி (கெலமங்கலம்)

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 208 கிலோமீட்டர் தொலைவிலும் உள்ளது.
# வெப்பாலம்பட்டி (பர்கூர்)

**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், பர்கூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# வெப்பாலம்பட்டி (பர்கூர்)

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1095 வீடுகள் உள்ளன. கிராமத்தின் மொத்த மக்கள் தொகையானது 4511 ஆகும். இதில் ஆண்கள் எண்ணிக்கை 2279, பெண்களின் எண்ணிக்கை 2232 என உள்ளது. மக்களின் கல்வியறிவு விகிதமானது 61.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வெப்பாலம்பட்டி (ஊத்தங்கரை)

**வெப்பாலம்பட்டி** (Veppalampatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு உட்பட்ட ஒரு சிற்றூர் ஆகும். இது அனுமந்தபுரம் ஊராட்சிக்கு உட்பட்டது.
# வெப்பாலம்பட்டி (ஊத்தங்கரை)

## அமைவிடம்

இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 53 கிலோமீட்டர் தொலைவிலும் உள்ளது.
# வெப்பாலம்பட்டி (ஊத்தங்கரை)

## மக்கள்வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 154 வீடுகள் உள்ளன. கிராமத்தின் மொத்த மக்கள் தொகையானது 723 ஆகும். இதில் ஆண்கள் எண்ணிக்கை 372 , பெண்களின் எண்ணிக்கை 351 என உள்ளது. மக்களின் கல்வியறிவு விகிதமானது 67.95 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வெப்பாலம்பட்டி (போச்சம்பள்ளி)

**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு உட்பட்ட ஒரு சிற்றூர் ஆகும்.
# வெப்பாலம்பட்டி (போச்சம்பள்ளி)

## மக்கள்வகைப்பாடு

இந்த ஊரானது போச்சம்பள்ளியில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும் உள்ளது.
2011 ஆண்டு மக்கள் கணக்கெடுப்பின்படி இக்கிராமத்தில் 1,095 வீடுகள் உள்ளன. கிராமத்தின் மொத்த மக்கள் தொகையானது 4,511 ஆகும். இதில் ஆண்கள் எண்ணிக்கை 2,279, பெண்களின் எண்ணிக்கை 2,232 என உள்ளது. மக்களின் கல்வியறிவு விகிதமானது 67.95 % என உள்ளது.
# வெப்பாலம்பட்டி

**வெப்பாலம்பட்டி** என்பது வெப்பாலை என்ற மரத்தை அடிப்படையாக கொண்டு உருவான ஊர்ப் பெயராகும். என்ற பெயரில் உள்ள கட்டுரைகள்:
# வெப்பாலம்பட்டி

## ஊர்கள்

### தமிழ்நாடு

- வெப்பாலம்பட்டி ஊராட்சி (கிருஷ்ணகிரி மாவட்டம்)
- வெப்பாலம்பட்டி (போச்சம்பள்ளி) (கிருஷ்ணகிரி மாவட்டம்)
- வெப்பாலம்பட்டி (ஊத்தங்கரை) (கிருஷ்ணகிரி மாவட்டம்)
- வெப்பாலம்பட்டி (கிருஷ்ணகிரி) (கிருஷ்ணகிரி மாவட்டம்)
- வெப்பாலம்பட்டி (கெலமங்கலம்) (கிருஷ்ணகிரி மாவட்டம்)
# நோபாடியா

**நோபாடியா** (, ; கிரேக்கம்: Νοβαδἰα, நுபியன்: ⲙⲓⲅⲓⲧⲛ︦ ⲅⲟⲩⲗ,) நடுக்காலத்தில் நுபியன் பகுதியில் இருந்த ஒரு இராச்சியம் ஆகும். நோபாடியா இராச்சியம் மகுரியா மற்றும் அலோடியா ஆகிய இராச்சியங்களுடன் இணைந்து செயல்பட்டது. நோபாடியா இராச்சியம் குஷ் இராச்சியம் வீழ்ச்சிக்கு பின் உருவானது ஆகும். இந்த இராச்சியம் 400 ஆம் ஆண்டுகளில் வடக்கு நோக்கி முன்னேறியது. இதன் பரவல் நைல் நதி கரையில் அமைந்தது.
5 ஆம் நூற்றாண்டின் இறுதியில் கிருத்துவம் மதம் பரவலுக்கு பின் 7 ஆம் நூற்றாண்டு காலத்தில் நோபாடியா இராச்சியம் அதன் அண்டை இராச்சியம் மகுரியாவுடன் இணைந்தது.
# புனித பால் மேல்நிலைப் பள்ளி, சேலம்

**புனித பால் மேல்நிலைப் பள்ளி, சேலம்** என்பது இந்தியாவின் தமிழ்நாடு மாநிலத்தில் சேலம் மாவட்டம் மையப் பகுதியில் மரவனேரி என்னும் இடத்தில் அமைந்துள்ள அரசு உதவி பெறும் தனியார் பள்ளியாகும். இதன் தற்போதைய தலைமையாசிரியர் அலெக்ஸ் பிரபு (2023ல்) ஆவார். . இப்பள்ளியை தொடங்கி தற்போது 58 வருடங்கள் ஆகின்றன.
# புனித பால் மேல்நிலைப் பள்ளி, சேலம்

## நிர்வாகம்

கத்தோலிக்க சிறுபான்மை நிர்வாகத்தின் கீழ் பள்ளி செயல்படுகிறது. இப்பள்ளியில் ஆறு முதல் பன்னிரெண்டாம் வகுப்பு வரை தமிழ் மற்றும் ஆங்கில வழிக் கல்வியில் பயிற்றுவிக்கப்படுகிறது.
# புனித பால் மேல்நிலைப் பள்ளி, சேலம்

## மாணவர்கள் மற்றும் ஆசிரியர்கள்

இப்பள்ளியில் ஆயிரத்திற்கும் மேற்பட்ட மாணவர்கள் கல்வி பயின்று வருகின்றனர். 100 ஆசிரிய, ஆசிரியைகள் பணியாற்றி வருகின்றனர்.
# புனித பால் மேல்நிலைப் பள்ளி, சேலம்

## கற்றல் முறைகள்

இப்பள்ளியில் ஆறு முதல் பன்னிரெண்டாம் வகுப்பு வரை கற்றல் கற்பித்தல் நடைபெறுகிறது.
# புனித பால் மேல்நிலைப் பள்ளி, சேலம்

## செயல்பாடுகள்

இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.
- தேசிய மாணவர் படை
- சாரண சாரணிய இயக்கம்
- இளைஞர் செஞ்சிலுவைச் சங்கம்
- தேசியப் பசுமைப் படை
# புனித பால் மேல்நிலைப் பள்ளி, சேலம்

## செயல்பாடுகள்

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
- சுற்றுச்சூழல் மன்றம்
- அறிவியல் மன்றம்
- சமூக அறிவியல் மன்றம்
- கணிதம் மன்றம்
- தமிழ் இலக்கியம் மன்றம்
- ஆங்கில இலக்கியம் மன்றம்
- சதுரங்க மன்றம்
# புனித பால் மேல்நிலைப் பள்ளி, சேலம்

## வெளியிணைப்புகள்

- பள்ளியின் முகநூல் பக்கம்
- பள்ளி அமைவிடம்
# ராணி காயிதின்ல்யு

**காயிதின்ல்யு** (Rani Gaidinliu, 26 சனவரி 1915 - 17 பெப்ரவரி 1993) என்பவர் இந்தியாவில் பிரித்தானிய ஆட்சிக்கு எதிராக இயங்கிய நாகா ஆன்மீக மற்றும் அரசியல் தலைவர் ஆவார். இவர் தன் 13 வயதில், இவருடைய உறவினரான ஹாபூ ஜடொனங்கின் *ஹெராகா* என்ற சமய அமைப்பில் சேர்ந்தார். இந்த இயக்கமானது பின்னர் மணிப்பூர் உள்ளிட்ட நாகா பகுதிகளிலிருந்து பிரித்தானியர்களை விரட்டி அடிப்பதற்கான அரசியல் இயக்கமாக உருப்பெற்றது. இவர் இறைவி சேராச்சாமுண்டியின் அவதாரமாக ஹேராகா இயக்கத்தவர்களால், கருதப்பட்டார். விடுதலை இயக்கத்தில் தீவிரமாக ஈடுபட்டதால் காயிதின்ல்யு 1932 ஆம் ஆண்டு இவரது 16 ஆம் வயதில் பிரித்தானிய ஆட்சியாளர்களால் கைது செய்யப்பட்டு, ஆயுள் தண்டனை விதிக்கப்பட்டார். 1937 ஆம் ஆண்டு சில்லாங் சிறையில் இவரை ஜவகர்லால் நேரு சந்தித்தார். இவருக்கு நேரு "ராணி" என்ற பட்டத்தை வழங்கினார், இதையடுத்து இவர் **ராணி காயிதின்ல்யு** என உள்ளூரில் புகழ் பெற்றார்.  
இந்திய விடுதலைக்குப் பின்னர் 1947 இல் இவர் விடுதலை செய்யப்பட்டார். இதன் பிறகு இவர் தன் மக்கள் மேம்பாட்டிற்காகத் தொடர்ச்சியாகப் பணியாற்றினார். இவர் நாகர் சமய வழிபாட்டு முறைகளை ஆதரிப்பவராகவும், நாகர்களை கிறித்துவச் சமயத்துக்கு மாற்றுவதைக் கடுமையாக எதிர்ப்பவராகவும் இருந்தார். விடுதலைப் போராட்ட வீரராகக் கௌரவிக்கப்பட்ட இவருக்கு இந்திய அரசாங்கத்தால் பத்ம பூஷன் விருது வழங்கப்பட்டது.
# சிவகங்கை சசிவர்ணத்தேவர் பள்ளிப்படை

**சசிவர்ணத் தேவர் பள்ளிப்படை** அல்லது **சசிவர்ணேசுவரர் கோயில்** என்பது சிவகங்கைச் சீமையின் முதலாம் மன்னரான சசிவர்ணத் தேவர்க்கு அமைக்கப்பட்ட ஒரு பள்ளிப்படையாகும். இதை கட்டியவர் இவரது மகனும் சிவகங்கை மன்னருமான முத்து வடுகநாதர் தேவர் ஆவார். இது தமிழகத்தின், சிவகங்கையில், சிவகங்கை அரண்மனையின் வடகிழக்கே கட்டப்பட்டுள்ளது.
# சிவகங்கை சசிவர்ணத்தேவர் பள்ளிப்படை

## கோயில் பற்றிய செப்பேடு

தன் தந்தை சசிவர்ணத் தேவர்க்காக 1751இல் இந்த பள்ளிப்படைக் கோயிலை சிவகங்கை மன்னர் முத்து வடுகநாதர்தேவர் சிற்ப முறைப்படி அமைத்து சிவலிங்கத்தைப் பிரதிட்டைச் செய்தார். இந்த திருக்கோயிலுக்கு திருவிடையாட்டக் காணியாக காத்தாடியேந்தல் வாணியங்குடி, மானங்குடி, முடிக்கரை ஆகிய நான்கு ஊர்களையும் இறையிலியாக வழங்கிய ஆணையே செப்பேட்டில் வெளியிட்டுள்ளார்.
# எக்ஸ்-மென்: டார்க் பீனிக்ஸ்

**எக்ஸ்-மென்: டார்க் பீனிக்ஸ்** (Dark Phoenix) என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து 20ஆம் சென்சுரி பாக்ஸ், மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ், டீ எஸ் ஜி என்டேர்டைன்மெண்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
இது எக்ஸ்-மென் திரைப்பட வரிசையில் 12வது திரைப்படமும் எக்ஸ்-மென்: அப்போகலிப்ஸ் என்ற திரைப்பட தொடரின் ஏழாவது பாகம் ஆகும். இந்த திரைப்படத்தை சிமோன் கின்பெர்க் என்பவர் எழுதி மற்றும் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜெனிபர் லாரன்ஸ், நிக்கோலசு ஹோல்ட், சோபி டர்னர், டை ஷெரிடன், அலெக்ஸாண்ட்ரா ஷிப், கோடி ஸ்மிட்-மெக்ஃபீ, இவான் பீட்டர்ஸ் மற்றும் ஜெசிகா சாஸ்டன் போன்ற பலர் முக்கியக் கதாபாத்திரத்தில் நடித்துள்ளனர்.  
இந்த புதிய பாகத்தில் நடிகை சோபி டர்னர் என்பவர் ஜீன் க்ரே எனும் பீனிக்ஸ் பறவை சக்தி கொண்ட வில்லியாக நடித்துள்ளார். எக்ஸ்மென்களில் ஒருவராக உள்ள ஜீன் க்ரேவே எக்ஸ்மென்களுக்கு வில்லியாக மாறினால் என்ன நடக்கும் என்பதை மையமாக வைத்து எடுக்கப்பட்டுள்ளது. டார்க் பீனிக்ஸ் படம் 7 ஜூன் 2019 அன்று ஐக்கிய அமெரிக்காவில் வெளியானது. இது எக்ஸ்-மென் திரைப்படத் தொடரில் மிகக் குறைந்த வசூல் செய்த படம் ஆகும்.
# எக்ஸ்-மென்: டார்க் பீனிக்ஸ்

## கதைச் சுருக்கம்

ஜீன் க்ரே நெருப்பில் விழுந்து எரிந்தாலும், மீண்டும் பறக்கும் பீனிக்ஸ் பறவை போன்ற சக்தி வாய்ந்தவள். சார்லஸ் சேவியர் தனது மூளையின் சக்தியால், ஜீன் க்ரேவின் சக்தியை உணர முயல்கிறார். இவளால் எல்லோருக்கு ஆபத்து என்ற அறிந்து கொள்ளும் சார்லஸ் தனது எக்ஸ்-மென் படையை கொண்டு எப்படி அவளை கட்டுப்படுத்த போகின்றார் என்பது தான் கதை.
# எக்ஸ்-மென்: டார்க் பீனிக்ஸ்

## நடிகர்கள்

- ஜேம்ஸ் மாக்கவோய் - பேராசிரியர். சார்லஸ் சேவியர்
- மைக்கல் பாஸ்பெந்தர் - எரிக் (மேக்னடோ)
- ஜெனிபர் லாரன்ஸ் - ராவேன்
- நிக்கோலசு ஹோல்ட் - ஹாங்க்
- சோபி டர்னர் - ஜீன் க்ரே
- டை ஷெரிடன் - ஸ்காட் சம்மர்ஸ்
- அலெக்ஸாண்ட்ரா ஷிப் - ஒரோரோ மன்ரோ
- கோடி ஸ்மிட்-மெக்ஃபீ - குர்ட் வாக்னர்
- இவான் பீட்டர்ஸ் - பீட்டர் மாக்சிமோஃப்
- ஜெசிகா சாஸ்டன் - வுக் / மார்கரெட் ஸ்மித்
- ஸ்காட் ஷெப்பர்ட் - ஜான் கிரே
- அட்டோ எஸ்ஸாண்டோ - ஜோன்ஸ்
- பிரையன் டி ஆர்சி ஜேம்ஸ் -
# காற்றுக் குளிர்விப்பி

**காற்றுக் குளிர்விப்பி** என்பது ஓரிடத்தில் அல்லது ஓர் அறையில் உள்ள காற்றைக் குளிராக்கித் தரும் ஒருவகைச் செயற்கைக் கருவி. இது காற்றுச் சீரமைப்பி கருவியின் செயல்பாடுகளிலும், தொழில் நுட்பத்திலும் வேறுபட்டது.
- காற்றுக் குளிர்விப்பி நாம் ஊற்றும் தண்ணீரைத் தேவையான அளவு விசிறி ஓரிடத்தில் விசிறி அங்குள்ள காற்றைக் குளிராக்கித் தரும். திறந்த வெளியில், கதவு திறந்திருக்கும் அறையில் பயன்படுத்தப்படும்.
- காற்றுச் சீரமைப்பி மூடிய அறைக்ககுள் இருக்கும் காற்றைச் சூடாக்கியோ வெப்பமாக்கியோ தரும். திறந்த வெளியில் இதனைப் பயன்படுத்த முடியாது.
# காற்றுக் குளிர்விப்பி

## பாலைக் காற்றுக் குளிர்விப்பி

தமிழ்நாட்டுப் பொறியியல் கல்லூரி மாணவர்கள் மூவர் இதனை உருவாக்கியுள்ளனர். வெளியிலிருந்து காற்றை இழுத்து, நிரப்பி வைக்கப்பட்டுள்ள நீரால் ஈரமாக்கிப் பன்னாடை வழியாக விசிறும்போது பன்னாடை ஈரத்திலிருந்து வரும் நறுமணக் காற்று இதில் குளுமை தருகிறது.
# விளங்காமுடி

**விளங்காமுடி** (VILANGAMUDI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# விளங்காமுடி

## மக்கள்வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1248 வீடுகள் உள்ளன. கிராமத்தின் மொத்த மக்கள் தொகையானது 5009 ஆகும். இதில் ஆண்கள் எண்ணிக்கை 2584, பெண்களின் எண்ணிக்கை 2425 என உள்ளது. மக்களின் கல்வியறிவு விகிதமானது 68.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வீரமலை

**வீரமலை** (Veeramalai) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.
# வீரமலை

## மக்கள்வகைப்பாடு

காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 261 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1117 வீடுகள் உள்ளன. கிராமத்தின் மொத்த மக்கள் தொகையானது 4257 ஆகும். இதில் ஆண்கள் எண்ணிக்கை 2196, பெண்களின் எண்ணிக்கை 2061 என உள்ளது. மக்களின் கல்வியறிவு விகிதமானது 64.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மெத்தில்மக்னீசியம் குளோரைடு

**மெத்தில்மக்னீசியம் குளோரைடு** *(Methylmagnesium chloride)* என்பது CH<sub>3</sub>MgCl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோக சேர்மமாகும். மெத்தில்மக்னீசியம் குளோரைடு எளிதில் தீப்பற்றக்கூடிய ஒரு சேர்மம் ஆகும். நிறமற்ற இச்சேர்மம் காற்றிலுள்ள ஈரப்பத்த்தினையும் உணர்ந்து செயலாற்றும் தன்மை கொண்டது. எளிய கிரிக்னார்டு வினைப்பொருளுக்கு மெத்தில்மக்னீசியம் குளோரைடு ஒரு உதாரணமாகும். வணிகரிதியாகவும் இது விற்பனைக்குக் கிடைக்கிறது. பொதுவாக டெட்ரா ஐதரோபியூரானில் ஒரு கரைசலாக சேமிக்கப்படுகிறது.
# மெத்தில்மக்னீசியம் குளோரைடு

## தயாரிப்பு

மெத்தில்மக்னீசியம் புரோமைடு , மெத்தில்மக்னீசியம் அயோடைடு, மெத்தில்மக்னீசியம் குளோரைடு போன்ற பொதுவாகக் காணப்படும் சேர்மங்கள் குறைவான சமான எடையும், குறைந்த செலவில் தயாரிக்கப்பட்டும் உருவாகின்றன. மெத்தில் குளோரைடுடன் எத்தில் ஈதரில் உள்ள மக்னீசியம் வினைபுரிந்து மெத்தில்மக்னீசியம் குளோரைடு உருவாகிறது .  
பிற கிரிக்னார்டு வினைப்பொருள்களைப் போல மெத்தில்மக்னீசியம் குளோரைடு ஈதர் கரைப்பான்களால் அதிகமாக கரைப்பானேற்றம் செய்யப்படுகிறது. இதற்காக இரண்டு ஆக்சிசன் அணுக்கள் ஒருங்கிணைவு வழியாக நான்முகிகளாக பிணைக்கப்பட்ட மக்னீசியம் மையங்கள் தோன்றுகின்றன.  
மெத்தில்லித்தியம் போல இதுவும் ஒரு செயற்கை மெத்தில் கார்பேனியன் சிந்தோனுக்கு சமமானதாகும். தண்ணீர் மற்றும் பிற புரோட்டானுடைய வினைப்பொருட்களுடன் இது வினைபுரிந்து மீத்தேனைக் கொடுக்கின்றன.  
:CH<sub>3</sub>MgCl + ROH → CH<sub>4</sub> + MgCl(OR)  
டையாக்சேனுடன் சேர்த்து சூடுபடுத்தும்போது மெத்தில்மக்னீசியம் குளோரைடு சிகூலெங்கு சமநிலை வழியாக டைமெத்தில்மக்னீசியமாக மாற்றமடைகிறது.  
:2 CH<sub>3</sub>MgCl + டையாக்சேன் → (CH<sub>3</sub>)<sub>2</sub>Mg + MgCl<sub>2</sub>(டையாக்சேன்)
# யூனிலீவர்

**யூனிலீவர்** (*Unilever*) என்பது இலண்டன், மற்றும் நெதர்லாந்து, ராட்டர்டாம் ஆகிய மாநகரங்களில் இணைத் தலைமையிடப்பட்ட பிரித்தானிய-இடச்சு நாடுகடந்த நுகர்வோர் பொருட்கள் தயாரிப்பு நிறுவனம் ஆகும். அதன் தயாரிப்புகள் உணவு மற்றும் பானங்கள், சுத்திகரிப்புப் பொருட்கள், அழகுப் பொருட்கள் மற்றும் தனிப்பட்ட பராமரிப்பு பொருட்கள் ஆகியவை அடங்கும். யூனிலீவர் பழமையான பன்னாட்டு நிறுவனங்களில் ஒன்றாகும்; ஐரோப்பாவின் ஏழாவது மிக மதிப்பு வாய்ந்த நிறுவனமாகும். அதன் தயாரிப்புகள் சுமார் 190 நாடுகளில் கிடைக்கின்றன.
# யூனிலீவர்

## வரலாறு

**1920கள் - 1940 கள்**  
செப்டம்பர் 1929 ஆம் ஆண்டில், யூனிலீவர் டச்சு செயல்பாட்டுக்காக ஒரு இணைப்பு மூலம் உருவானது வெண்ணெயை யூனிமற்றும் பிரித்தானிய சோப்பு தாயாரிப்பு நிறுவனம் லீவர் பிரதர்ஸ் விளைவாக நிறுவனத்தின் பெயர் ஒரு கொண்டு, ஒட்டுச்சொல்லாகும் இரு நிறுவனங்களின் பெயர்.  
1930 களில், வணிகம் வளர்ந்தது மற்றும் ஆப்பிரிக்காவிலும் லத்தீன் அமெரிக்காவிலும் புதிய முயற்சிகள் தொடங்கப்பட்டன. இரண்டாம் உலகப் போரின்போது ஐரோப்பாவை நாஜி ஆக்கிரமித்ததன் அர்த்தம் யூனிலீவர் அதன் மூலதனத்தை ஐரோப்பாவிற்கு மறு முதலீடு செய்ய முடியவில்லை, எனவே அதற்கு பதிலாக இங்கிலாந்து மற்றும் அமெரிக்காவில் புதிய வணிகங்களை வாங்கியது. 1943 இல் இது வாங்கப்பட்டு டிஜே லிப்டன் , இனிப்பான உணவுகள் பெரும்பாலான பங்குகளை (உரிமையாளர் பறவைகள் கண் பிராண்ட்) மற்றும் பட்டாணி , பிரிட்டனில் பெரிய காய்கறிகள் ஒன்று. 1944 இல், பெப்சோடென்ட் கையகப்படுத்தப்பட்டது.  
1945 க்குப் பிறகு யூனிலீவரின் வெற்றிகரமான அமெரிக்க வணிகங்கள் (லீவர் பிரதர்ஸ் மற்றும் டி.ஜே.லிப்டன்) வீழ்ச்சியடையத் தொடங்கின. இதன் விளைவாக, யூனிலீவர் துணை நிறுவனங்களுக்கு ஒரு "கைகூடும்" கொள்கையை இயக்கத் தொடங்கியது மற்றும் அமெரிக்க நிர்வாகத்தை அதன் சொந்த சாதனங்களுக்கு விட்டுச் சென்றது.  
**1950 கள் - 1960 கள்**  
சன்சில்க் முதன்முதலில் இங்கிலாந்தில் 1954 இல் தொடங்கப்பட்டது. டோவ் முதன்முதலில் அமெரிக்காவில் 1957 இல் தொடங்கப்பட்டது. யூனிலீவர் 1957 ஆம் ஆண்டில் ஃப்ரோஸ்டட் ஃபுட்ஸ்ஸின் முழு உரிமையை எடுத்துக் கொண்டது, அதற்கு பறவைகள் கண் என்று பெயர் மாற்றம் செய்யப்பட்டது . அமெரிக்காவை தளமாகக் கொண்ட குட் ஹ்யூமர் ஐஸ்கிரீம் வணிகம் 1961 இல் வாங்கப்பட்டது.  
1960 களின் நடுப்பகுதியில், சலவை சோப்பு மற்றும் உண்ணக்கூடிய கொழுப்புகள் யூனிலீவரின் கார்ப்பரேட் லாபத்தில் பாதிக்கு பங்களித்தன. எனினும், மஞ்சள் கொழுப்புக்கள் (வெண்ணெய், வெண்ணெயை, மற்றும் இது போன்ற விளைபொருள்கள்) இருந்து சவர்க்காரம் மற்றும் சோப்புகள் அதிகரித்து போட்டியில் தேக்க சந்தை ப்ராக்டர் & கேம்பிள் திருப்ப யூனிலீவர் கட்டாயம். 1971-ல் யூனிலீவர் பிரித்தானிய நிறுவனம் பெறப்பட்டது லிப்டன் லிமிடெட் இருந்து நேச சப்ளையர்கள் . 1978 ஆம் ஆண்டில், நேஷனல் ஸ்டார்ச் 487 மில்லியன் டாலருக்கு வாங்கப்பட்டது, அந்த நேரத்தில் ஒரு அமெரிக்க நிறுவனத்தின் வெளிநாட்டு கையகப்படுத்தல் மிகப்பெரியது.  
**1970 கள் - 1980 கள்**  
கையகப்படுத்துதல்கள் மூலம் 1970 களின் முடிவில், யூனிலீவர் மேற்கு ஐரோப்பிய ஐஸ்கிரீம் சந்தையில் 30 சதவீதத்தைப் பெற்றது. 1982 ஆம் ஆண்டில், யூனிலீவர் நிர்வாகம் ஒரு திறமையற்ற நிறுவனத்திலிருந்து அதிக செறிவூட்டப்பட்ட எஃப்எம்சிஜி நிறுவனத்திற்கு தன்னை மாற்றிக் கொள்ள முடிவு செய்தது .  
1984 ஆம் ஆண்டில், யூனிலீவர் நிறுவனத்தின் முதல் வெற்றிகரமான விரோத கையகப்படுத்துதலில் 390 மில்லியன் டாலருக்கு ப்ரூக் பாண்டை ( பிஜி டிப்ஸ் தேநீர் தயாரிப்பாளர் ) வாங்கியது . 1986 ஆம் ஆண்டில் யூனிலீவர் குளங்களுக்கு கைப்பற்றுவதன் மூலம் உலக தோல் பராமரிப்பு சந்தையில் அதன் நிலையை பலப்படுத்திக் (ஒன்றிணைக்கப்பட்டது Chesebrough தயாரிப்பு மற்றும் பாண்ட்ஸின் கிரீம்கள் , தயாரிப்பாளர்) ரகு , பாண்ட்ஸின் , அக்வா-நிகர, கர்டஸ் , மற்றும் வாசலின் மற்றொரு விரோதமாக கையக. 1989 ஆம் ஆண்டில், யூனிலீவர் கால்வின் க்ளீன் அழகுசாதனப் பொருட்கள், பேபெர்கே மற்றும் எலிசபெத் ஆர்டன் ஆகியோரை வாங்கினார் , ஆனால் பிந்தையது பின்னர் (2000 இல்) FFI வாசனை திரவியங்களுக்கு விற்கப்பட்டது.
# கொண்டவிட்டான்திடல்

**கொண்டவிட்டான்திடல்** என்பது தமிழ்நாடு, தஞ்சாவூர் மாவட்டத்தில் உள்ள ஒரு கிராமம். விவசாயம் மற்றும் விவசாயச் சார்புடையவர்கள் இப்பகுதியில் உள்ளனர், காவேரியின் கிளை நதியான வெட்டாறு பாய்ந்து இப்பகுதியில் வளம் செழிக்கின்றது. இந்த ஊர் கொண்டல், என்றும் சுருக்கமாக அழைக்கப்படுகிறது. தஞ்சாவூரில் இருந்து சுமார் 15 கிலோ மீட்டர் தொலைவில் உள்ளது.
# கொண்டவிட்டான்திடல்

## பெயர்க் காரணம்

இவ்வூரின்பெயர் **கொண்டல் வட்டம் திடல்** ஆகும். தற்போது இவ்வூர் பெயர் மருவி கொண்டவிட்டான்திடல் என்று அழைக்கப்படுகிறது. கொண்டல் என்பது கிழக்கு திசையில் இருந்து வீசக் கூடிய காற்று. வட்டம் என்பது வீசும் காற்று வட்டமாகச் சூழலும், திடல் என்பது இடம் அல்லது நிலபகுதி.
# கொண்டவிட்டான்திடல்

## ஊராட்சி

இவ்வூரைத் தலைமையிடமாக கொண்டு கொண்டவிட்டான்திடல் ஊராட்சியாகவும் செயல்படுகிறது இந்த ஊராட்சியில் தாழக்குடி, முருக்கங்குடி, கிளியனூர் போன்ற கிராமங்களும் உள்ளடக்கியது
# புளியால்

**புளியால்** என்பது இந்தியாவின் தமிழ்நாட்டின் சிவகங்கை மாவட்டம், தேவகோட்டை வட்டத்தின் 5 உள் வட்டங்களில் ஒன்றாகும். சிவகங்கை - திருவாடானை செல்லும் மாநில நெடுஞ்சாலையில் உள்ள புளியால் கிராம ஊராட்சியில் அமைந்துள்ளது. இவ்வூராட்சி காரைக்குடி (சட்டமன்றத் தொகுதி) மற்றும் சிவகங்கை மக்களவைத் தொகுதிக்கு உட்பட்டது. மேலும் புளியால் ஊராட்சி, தேவகோட்டை ஊராட்சியத்தில் அமைந்துள்ளது.
# புளியால்

## அமைவிடம்

புளியால் ஊராட்சி, மாவட்டத் தலைமையிடமான சிவகங்கைக்கு கிழக்கே 43 கி.மீ. தொலைவிலும், தேவகோட்டையிலிருந்து 13 கி.மீ. தொலைவிலும் அமைந்துள்ளது. இதனருகே உள்ள ஊர்கள், குருந்தனக்கோட்டை, திருவேகம்பத்தூர், கார்களத்தூர் 6 கிமி; முப்பையூர் 7 கி.மீ. தொலைவில் உள்ளது.
# ராம் வி சூதார்

**ராம் வஞ்சி சூதார்** (பிறப்பு 19 பிப்ரவரி 1925) என்பவர் ஒரு இந்திய சிற்பி ஆவார். அவர் தனது சிற்பக்கலை தொழிலின் கடைசி நாற்பது ஆண்டுகளில் மட்டும் ஐம்பதுக்கும் மேற்பட்ட நினைவுச்சின்ன சிற்பங்களை உருவாக்கியுள்ளார். அவர் கலைத்துறையில் அளித்துள்ள பங்களிப்புக்காக 2016 ம் ஆண்டு பத்மபூஷன் விருதும் 1999 ஆம் ஆண்டு பத்மஸ்ரீ விருதும் பெற்றுள்ளார். அவரே 182 மீட்டர் உயரத்தில் (597 அடி) இளவேனில் கோயிலின் புத்தர் சிலையை விட 54 மீட்டர் கூடுதலான உயரத்துடன் இருக்கும் வண்ணம் உலகின் மிக உயரமான சிலையான "ஒற்றுமைக்கான சிலையை (Statue of Unity)" வடிவமைத்தார்.
# விக்கிப்பீடியா:Statistics/weekly/28-Apr-2019
| 223 | 2409:4072:610D:6BA3:3BD5:C91E:2198:8F2F | 0 | 1 | 0 | 0 | 0 | 0 | 0 | 1 | 0 |  |
| 224 | Perichandra | 0 | 1 | 0 | 0 | 0 | 0 | 0 | 1 | 50 |  |
| 225 | 2A01:E35:2426:500:90A3:7C4:6E11:3B45 | 0 | 1 | 0 | 0 | 0 | 0 | 0 | 1 | 0 |  |
| 226 | Vicky Karthick | 0 | 1 | 0 | 0 | 0 | 0 | 0 | 1 | 2 |  |
| 227 | 42.109.131.250 | 0 | 1 | 0 | 0 | 0 | 0 | 0 | 1 | 0 |  |
| 228 | 106.197.179.75 | 0 | 0 | 0 | 0 | 0 | 0 | 1 | 1 | 0 |  |
| 229 | 223.181.230.239 | 0 | 1 | 0 | 0 | 0 | 0 | 0 | 1 | 22 |  |
| 230 | 2409:4072:639A:2564:1B9B:9D98:3283:1E70 | 0 | 1 | 0 | 0 | 0 | 0 | 0 | 1 | 21 |  |
| 231 | 2405:204:6222:5073:3C6:A796:B20C:F378 | 0 | 1 | 0 | 0 | 0 | 0 | 0 | 1 | 154 |  |
| 232 | DiBabelYurikBot | 0 | 0 | 0 | 0 | 0 | 0 | 1 | 1 | 0 | } |
# ஏ. செட்டிப்பள்ளி

**ஏ. செட்டிப்பள்ளி** (A SETTIPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# ஏ. செட்டிப்பள்ளி

## மக்கள்வகைப்பாடு

சூளகிரி ஊராட்சி ஒன்றியத்துக்கு உட்பட்ட இந்த ஊரானது சூளகிரியில் இருந்து 4 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 605 வீடுகள் உள்ளன. கிராமத்தின் மொத்த மக்கள் தொகையானது 2764 ஆகும். இதில் ஆண்கள் எண்ணிக்கை 1428, பெண்களின் எண்ணிக்கை 1336 என உள்ளது. மக்களின் கல்வியறிவு விகிதமானது 57.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வ. மு. சே. முத்துராமலிங்க ஆண்டவர்

**வ.மு.சே. முத்துராமலிங்க ஆண்டவர்**
தமிழ் இணைப் பேராசிரியர், தமிழ் ஆய்வாளர், கவிஞர்
# வ. மு. சே. முத்துராமலிங்க ஆண்டவர்

## வாழ்க்கைக் குறிப்பு

1967 இல் பெருங்கவிக்கோ வா. மு. சேதுராமன், சேதுமதி தம்பதிகளுக்கு மகனாக இராமநாதபுரத்தில் பிறந்தார். சென்னையில் மாநிலக் கல்லூரியில் (1985-1988) கற்று கலையியல் இளையர்(தமிழியல்) பட்டம் பெற்றார். தொடர்ந்து சென்னை பல்கலைக்கழகத்தில் முதுகலையில் முதல் மாணாக்கராகத் தேர்ச்சி பெற்று ஐந்தாம் ஜார்ஜ் பரிசினை வென்றவர். ஆய்வியல் நிறைஞர் பட்டத்தினை அதே பல்கலைக்கழகத்தில் பெற்றுக்கொண்டு முனைவர் பட்டத்தினையும் 1998 இல் பெற்றுக்கொண்டார்.
# வ. மு. சே. முத்துராமலிங்க ஆண்டவர்

## பணி

சென்னை கந்தசாமி நாயிடு கல்லூரியில் தனது ஆசிரிய பணியை 1996இல் ஆரம்பித்தார்.தொடர்ந்து இருபத்திரண்டு ஆண்டுக்குமேல் சென்னை பச்சையப்பா கல்லூரியில் தமிழ் பேராசிரியராக பணியாற்றி வருகின்றார். பதினைந்துக்கும் மேற்பட்ட முனைவர் பட்ட மாணவர்களையும் எழுபதுக்கும் மேற்பட்ட இள முனைவர் பட்ட மாணவர்களையும் நெறியாளராக இருந்து உருவாக்கியுள்ளார்.பன்னாட்டு உள்நாட்டுக் கருத்தரங்குகளில் ஆய்வுத் தலைமையேற்று பல் துறைசார் ஆய்வுக் கட்டுரைகளை வழங்கிவருகிறார்.
# வ. மு. சே. முத்துராமலிங்க ஆண்டவர்

## வெளிவந்த நூல்கள்

- வேர்களும் விழுதுகளும் -தேர்ந்த கவிதைகள் தொகுப்பு -1993
- உலகளாவிய தமிழ் அமைப்புகள் - பல்நாட்டுத் தமிழுறவு மன்றம் -1996
- தமிழ் கவிதைகளில் சமகால வரலாறு -1998
- துறைதோறும் தமிழ் - ஆய்வு நூல் 1999
- அன்புள்ள திரு திருடனுக்கு -2000
- திருவருட் பிரகாச வள்ளலாரின் காலமும் கருத்தும் -2005
- பன்முகத் தமிழ் - 2005
- டாக்டர் மு.வ. ஆய்வுக் கோவை
- முக்கூடல் -2016
- புதுக்கவிதையில் நற்றிணை -2016
# வ. மு. சே. முத்துராமலிங்க ஆண்டவர்

## விருதுகள்

2005-06ஆம் ஆண்டின் இளம் அறிஞருக்கான குடியரசுத் தலைவர் விருதாக செம்மொழி விருது பெற்றார்.
# மதுரை வாலைசாமி ஞானக் கும்மி

**மதுரை வாலைசாமி ஞானக் கும்மி** என்பது வாலைசாமி என்னும் சித்தரால் பாடப்பட்டது. இதில் 185 பாடல்கள் உள்ளன. எல்லாப் பாடல்களும் இரண்டு அடிகள் கொண்ட கண்ணி யாப்பினால் ஆன பால்கள். இவற்றில் 4 பாடல்கள் காப்புப் பாடல்கள். சிவபாலன் கணபதி, சிவசுப்பிரமணியன், செந்தில் வேலவன், முக்கோண விநாயகன் ஆகிய தெய்வங்கள் முன்னின்று இந்த நூலைக் காக்க வேண்டும் என்று வேண்டுகின்றன. பிற பாடல்கள் சிறுமியர் கும்மி அடித்து விளையாடும்போது பாடும் பாடல்களாக உள்ளன. பாடல்கள் "ஞானப்பெண்ணே" என விளித்துப் பாடும் பாடல்களாக உள்ளன.
# மதுரை வாலைசாமி ஞானக் கும்மி

## எடுத்துக்காட்டு

**பூட்டைத் திறப்பதும் கையாலே – மனப்**
:**பூட்டைத் திறப்பதும் மெய்யாலே**
**வீட்டைத் திறக்க முடியாமல் – விட்ட**
:**வீதி இதென்கிறார் ஞானப் பெண்ணே**  
குடியிருக்கும் வீட்டுப் பூட்டைக் கையால் திறக்கிறோம். அதுபோல மனம் என்னும் பூட்டை நம் உடம்பாகிய மெய்யால், உண்மை உணர்வால் திறக்க வேண்டும். மனத்தைத் திறந்து வீடுபேறு அடைய வேண்டும். மனவீட்டைத் திறக்க முடியாமல் மக்கள் "இது இறைவன் விட்ட விதிவழி" என்று சொல்லிச் சும்மா இருந்துவிடுகின்றனர்.
# மதுரை வாலைசாமி ஞானக் கும்மி

## ஞானம்

காரியக் காரரோ அஞ்சு பேராம் – அவர்
:காரியம் பார்க்க வீரஞ்சு பேராம்
மாரீசக் காரர் சமாதிக்கண் – மூன்றுபேர்
:வார்த்தையைக் கேளடி ஞானப் பெண்ணே  
காரியக்காரர் 5 பேர் - சுவை, ஒளி, ஊறு, ஓசை, நாற்றம் - ஐம்புலன்  
காரியம் பார்க்கும் வீரர் 5 பேர் - மெய், வாய், கண், மூக்கு, செவி - ஐம்புலன்  
சீதையை மயக்கிய மாரீச மான் போன்றவர் 3 பேர் - காமம், வெகுளி, மயக்கம்  
ஞானப் பெண்ணே  
இவற்றைக் கேட்டுத் தெரிந்துகொள்
# நூபிய மொழிகள்

**நூபிய மொழிகள்** ( : lughāt nūbīyyah) நுபியன் என்பவை இனக்குழுக்களான சூடான் மக்கள் பேசும் பூர்வீக மொழிகள் ஆகும். நூபிய மொழிகள் கிழக்கு சூடான் மொழிக் குடும்பத்தின் கிளையாகும். இம்மொழி வகைகள் நைலோ-சகாரா மொழி வகை ஆகும். ஆரம்ப காலத்தில் நூபிய மொழிகள் சூடான் நாட்டு மக்களால் பேசப்பட்டன. ஆயினும் இஸ்லாம் சமயப் பரவலால் நைல் நதிக்கரையில் அமைந்த பகுதியில் மட்டும் தற்போது வழக்கில் உள்ளது.
# நூபிய மொழிகள்

## வரலாறு

தகவலுக்கு:நோபாடியா, மகுரியா, அலோடியா
யோம் கிப்பூர்ப் போரின் போது எகிப்து நாட்டால் நூபிய மொழிகளைப் பேசும் நூபிய மக்கள் இரகசியத் தகவல் பரிமாற்றம் செய்யப் பயன்படுத்தப்பட்டனர்.
# நூபிய மொழிகள்

## புனரமைப்பு

புரோட்டோ-நுபியன் மொழியை புனரமைப்பு செய்ய கிளௌடி ரில்லீயால் முன்மொழியப்பட்டது.(2010: 272-273).
# நூபியர்

**நுபியன்** என்பவர்கள் தற்போதய சூடான் மற்றும் தெற்கு எகிப்து ஆகிய பகுதிகளில் வாழும் பூர்வீக இனக்குழுக்களான நுபியன் மொழி பேசக்கூடிய ஆபிரிக்கா மக்கள் ஆவர். இவர்கள் மத்திய நைல் நதி பள்ளத்தாக்கு பகுதியில் இருந்து வந்தவர்கள் ஆவர். இவர்கள் நைல் நாகரிகத்தின் தொட்டில் காலத்திலிருந்து உருவானவர்கள் என நம்பப்படுகிறது.
# நூபியர்

## தோற்றம்

எகிப்திய வரலாற்றுக்கு முற்பட்ட காலம் முதல் புதிய கற்காலம் பகுதியின் ஆரம்ப காலத்தில் நுபியன் மக்கள் தங்கள் குடியிருப்புக்களை வாடி ஹல்பா பகுதியில் சுமார் கிமு 7000 ஆம் ஆண்டுகளில் மத்திய நைல் பள்ளத்தாக்கு பகுதியான இவ்விடத்தில் அமைத்ததாக நம்பப்படுகிறது. இப்பகுதி நுபியா என அழைக்கப்படுகிறது. இது எகிப்திய இராச்சியத்தின் நிர்வாக பகுதியாக இருந்துள்ளது. நுபியாவின் பகுதிகளான கீழ் மற்றும் மேல் நுபியா குஷ் இராச்சியத்தின் பகுதிகளாக இருந்தது. தற்போத உள்ள கர்த்தூம் பகுதியே நுபியா ஆகும்.  
எகிப்திய இராச்சியம் வீழ்ச்சிக்கு பின் எகிப்து பகுதியில் இருந்து நுபியா விடுபட்டது. போர் வீரர்களான நுபியன் மக்கள் வில், அம்பு செய்வதில் வல்லவர்கள் ஆவர். நடுக்காலம் பகுதியில் நுபியன்கள் கிருத்துவம் மதத்தைத் தழுவி மூன்று நுபியன் இராச்சியங்களை அமைத்தனர். அவை முறையை வடக்கே நோபாடியா, மத்தியில் மகுரியா மற்றும் தெற்கே அலோடியா ஆகும்.
# துறவற மடம்

**துறவற மடம்** (*convent*) என்பது குருக்கள், மத சகோதரர்கள், மத சகோதரிகள், துறவிகள் அல்லது அருட்சகோதரிகளின் சமூகமாகும்; அல்லது கத்தோலிக்க திருச்சபை, லூதரன் தேவாலயங்கள், ஆங்கிலிக்க ஒன்றியம் ஆகியவற்றால் பயன்படுத்தப்படுகிற கட்டிடம் ஆகும்.
# துறவற மடம்

## சொற்பிறப்பு மற்றும் பயன்பாடு

இந்தச் சொல்லானது இலத்தீன் 'கன்வென்டஸ்' (*conventus*) என்பதில் இருந்து பழைய பிரெஞ்சு மொழி மூலம் பெறப்பட்டது. இதற்கு கூட்டிணைவு அல்லது ஒன்றுசேர்தல் என்று பொருள். பயணத்திலேயே பெரும்பாலான நேரத்தை செலவழிக்கும், மதத்தை பரப்புவதற்காய் வறுமையை ஏற்றுக்கொண்டு / கையேந்தி வாழ்பவர்களின் கூட்டிணைவை குறிப்பிடவே இச்சொல் முதன்முதலில் பயன்படுத்தப்பட்டது. ஆனால், ஒரு "மடாலயம்" அல்லது "அருட்சகோதரிகளின் மடம்" என்பது துறவிகளின் ஒரு சமூகமாகும். அதேசமயத்தில் ஒரு "convent" என்பது வறுமையைப் பூண்டுள்ள துறவிகள் மற்றும் ஆசாரியர்களின் / மதகுருக்களின் சமூகமாகும். "abbey", “priory", "canonry", “monastery" ஆகிய சொற்கள் மடாலயங்கள் மற்றும் துறவறங்களுக்கு பயன்படுத்தப்படலாம்.  
19 ஆம் நூற்றாண்டில் இருந்து ஆங்கில பயன்பாட்டில், "கான்வென்ட்" என்ற வார்த்தை கிட்டத்தட்ட பெண்கள் வசிக்கும் கன்னியாஸ்திரிகளின் மடத்தைக் குறிப்பதாயும்,அதே சமயத்தில் "மடாலயம்" அல்லது "மடம்" என்பவை ஆண்கள் வசிக்கும் துறவற இல்லத்தைக் குறிப்பதாயும் பயன்படுத்தப்பட்டு வருகின்றது. வரலாற்றுப் பயன்பாட்டில் இவ்வார்த்தைகள் பெரும்பாலும் இடம்மாற்றி உபயோகிக்கக்கூடியவை. குறிப்பாக "convent" என்ற சொல் ஆண்களின் மடத்திற்கும் பயன்படுத்தப்படலாம்.
# மணியாச்சி

**மணியாச்சி** என்பது தமிழ்நாட்டின் தூத்துக்குடி மாவட்டம், ஒட்டபிடாரம் வட்டம், ஒட்டப்பிடாரம் ஊராட்சி ஒன்றியத்தில் உள்ள மணியாச்சி ஊராட்சியில் அமைந்த சிற்றூர் ஆகும்.
# மணியாச்சி

## அமைவிடம்

ஒட்டப்பிடாரத்திலிருந்து 16 கி.மீ. தொலைவிலும், தூத்துக்குடியிலிருந்து 26 கி.மீ. தொலைவிலும், திருநெல்வேலியிலிருந்து 26 கி.மீ. தொலைவிலும் மணியாச்சி உள்ளது.
# மணியாச்சி

## தொடருந்து சந்திப்பு

இங்கு வாஞ்சி மணியாச்சி சந்திப்பு தொடருந்து நிலையம் உள்ளது. மதுரையிலிருந்து திருநெல்வேலி - தூத்துக்குடி செல்லும் இரயில்கள் மணியாச்சி சந்திப்பு வழியாகச் செல்கிறது.
# மணியாச்சி

## புகழ்பெற்றவர்கள்

- வாஞ்சிநாதன், (இந்திய விடுதலைப் போராட்ட வீரர்)